ถนนสายนี้ เปรี้ยว - วิกิพีเดีย

# ถนนสายนี้ เปรี้ยว

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ถนนสายนี้ เปรี้ยว

ชื่อไทย | ถนนสายนี้ เปรี้ยว
ชื่อญี่ปุ่น | きまぐれオレンジ☆ロード
ชื่ออังกฤษ | Kimagure Orange Road
ผู้แต่ง | อิสุมิ มัตซึโมโต้
แนวการ์ตูน | Romantic Comedy
เว็บไซต์ |

ลิขสิทธิ์
ลิขสิทธิ์ในญี่ปุ่น | shueisha
ลิขสิทธิ์ในไทย | วิบูลย์กิจ
จำนวนเล่ม | 18 เล่มจบ

ส่วนหนึ่งของ สารานุกรมการ์ตูน

ถนนสายนี้ เปรี้ยว (อังกฤษ: Kimagure Orange Road) เป็นการ์ตูนอมตะเรื่องหนึ่ง ว่าด้วยเรื่องรักสามเส้าของนักเรียนมัธยมปลาย เขียนโดยอาจารย์ อิสุมิ มัตซึโมโต้ และได้ออกเป็นหนังสือการ์ตูนและแอนิเมชันแล้ว โดยในส่วนของหนังสือการ์ตูนได้พิมพ์ลงในนิตยสารการ์ตูนโชเน็น จัมป์ของญี่ปุ่นในปี ค.ศ. 1984 และวิบูลย์กิจได้รับลิขสิทธิ์พิมพ์จำหน่ายในประเทศไทย. ในส่วนของแอนิเมชัน เริ่มฉายที่ญี่ปุ่นในปี ค.ศ. 1987 โดยแบ่งเป็นฉายทางโทรทัศน์ 48 ตอน และตอนพิเศษอีก 8 ตอน และภาคที่ฉายทางโรงภาพยนตร์อีก 2 ตอน และตอนล่าสุดที่จัดทำในปี ค.ศ. 1997 เป็นตอนต่อจากตอนจบในอีก 3 ปี ข้างหน้าของตอนจบในตอนปกติ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] เนื้อเรื่องย่อ

ฉากเริ่มต้นของเรื่อง จะเริ่มต้นที่พระเอกของเรื่องคาสึงะ เคียวสุเกะ (Kasuga Kyosuke) ที่พึ่งย้ายเมืองมาใหม่พร้อมครอบครัว ได้มาเดินนับขั้นบรรไดในเมืองซึ่งเคียวสุเกะนับได้ 100 ขั้น แต่ก็มีผู้หญิงพูดออกมาว่ามี 99 ขั้น ซึ่งนั้นเองเป็นฉากแรกที่พระเอกคือเคียวสุเกะและ อายูคาว่า มาโดกะ (Ayukawa Madoka) นางเอกของเรื่องได้มาพบกันครั้งแรก ซึ่งในเรื่องบ่งบอกได้เลยว่าเคียวสุเกะหลงรักอายูคาว่า มาโดกะตั้งแต่แรกพบ แต่รักสามเส้าของเคียวสุเกะก็เกิดขึ้น เมื่อวันแรกในการไปโรงเรียนใหม่ของเคียวสุเกะนั้นเขาได้พบกับ ฮิยาม่า ฮิคารุ (Hiyama Hikaru) รุ่นน้องในโรงเรียนใหม่ของเคียวสุเกะและเป็นรุ่นน้องคนสนิทของมาโดกะด้วย และฮิคารุเมื่อพบเคียวสุเกะ ฮิคารุก็ชอบเคียวสุเกะอย่างแสดงออก มาโดกะซึ่งจริง ๆ ก็แอบชอบเคียวสุเกะอยู่ก่อนแล้ว เห็นรุ่นน้องคนสนิทก็ชอบคนคนเดียวกัน จึงหลีกทางให้เพื่อฮิคารุจะได้สมหวังในความรัก แต่เคียวสุเกะซึ่งชอบมาโดกะอยุ่จึงไม่ยอมแพ้ในความรักต่อมาโดกะ จึงพยายามเข้าใกล้มาโดกะทุกวิถีทาง และในตอนจบของเรื่องไม่บอกว่าความรักของทั้งสามลงเอยเช่นไร แต่จะมีผลสรุปของรักสามเส้าออกมาในตอนพิเศษที่ไม่มีในหนังสือการ์ตูนและแอนิเมชันตอนปกติ

## [แก้] ตัวละคร

ชื่อตัวละครส่วนนี้ แสดงนามสกุลตามด้วยชื่อ ที่ปรากฏในหนังสือการ์ตูนฉบับที่ตีพิมพลิขสิทธิ์(์โดยสำนักพิมพ์วิบูลกิจย์) ตามด้วยชื่อภาษาญี่ปุ่นตัวคันจิและคะนะและโรมะจิที่เป็นตัวอักษรอังกฤษในภาษาญี่ปุ่นพร้อมทั้งคำอ่านฉบับมาตรฐาน)

- คาสึงะ เคียวสุเกะ (春日恭介, โรมะจิ: Kasuga Kyōsuke, คะซึงะ เคียวซึเกะ) เกิดวันที่ 15 พฤศจิกายน ค.ศ. 1969 ตกหลุมรัก อายูคาว่า มาโดกะตั้งแต่แรกเห็น ซึ่งเคียวสุเกะได้ย้ายเมืองพร้อมครอบครัวของเขา เพราะครอบครัวของเคียวสุเกะมีพลังจิตและน้องสาวทั้งสองคนของเคียวสุเกะชื่อ มินามิและ คุรุมิ ได้ใช้พลังจิตออกมาให้คนทั่วไปเห็นจึงต้องย้ายเมืองบ่อยครั้ง และได้พบกับมาโดกะบริเวณบันไดขึ้นเนินของเมืองซึ่งเคียวสุเกะนับได้100ขั้น ส่วนมาโดกะนับ99ขั้น ถือเป็นฉากเริ่มของเรื่องที่ทุกคนยังจำได้

- อายูคาว่า มาโดกะ (鮎川まどか, โรมะจิ: Ayukawa Madoka, อะยุคะวะ มะโดะกะ) เกิดเมื่อ 25 พฤษภาคม ค.ศ. 1969,มาโดกะเป็นผู้หญิงสวย นิสัยเงียบๆ ไม่ค่อยพูด จะพูดกับคนที่สนิทเท่านั้นและมีรุ่นน้องคนสนิทชื่อฮิคารุซึ่งทั้งสองแอบชอบ คาสึงะ เคียวสุเกะ ทั้งสองคน แต่ฝ่ายมาโดกะจะไม่แสดงออกในส่วนของฮิคารุจะแสดงออกมาก ซึ่งเป็นส่วนแตกต่างของทั้งสองบุคลิคของสองตัวละคร โดยคนทั่วไปจะมองมาโดกะเป็นผู้หญิงเกเร ชอบชกต่อย แต่จริงๆแล้ว มาโดกะเป็นคนชอบดนตรี เรียบร้อย ไม่ค่อยพูดมาก

- ฮิยาม่า ฮิคารุ (檜山ひかる, โรมะจิ: Hiyama Hikaru, ฮิยะมะ ฮิคะรุ) เกิด 15 พฤศจิกายน ค.ศ. 1971, ฮิคารุมีนิสัยร่าเริง คุยเก่ง ซึ่งตรงกันข้ามกับ อายูคาว่า มาโดกะรุ่นพี่คนสนิทของฮิคารุ และเธอได้เห็นเคียวสุเกะใช้พลังจิตชูตลูกบาสเกตบอลจากระยะไกลลงจึงแอบชอบเคียวสุเกะมาตลอด โดยฮิคารุจะแสดงออกอย่างชัดเจนว่าชอบเคียวสุเกะ มักเรียกเคียวสุเกะว่า "ที่รัก"(Darling)

- คาสึงะ มานามิ (春日まなみ)
- คาสึงะ คุรุมิ (春日くるみ)
- มาสเตอร์ (マスター, โรมะจิ: Masutaa)

ดึงข้อมูลจาก "http://th.wikipedia.org../../../%E0%B8%96/%E0%B8%99/%E0%B8%99/%E0%B8%96%E0%B8%99%E0%B8%99%E0%B8%AA%E0%B8%B2%E0%B8%A2%E0%B8%99%E0%B8%B5%E0%B9%89_%E0%B9%80%E0%B8%9B%E0%B8%A3%E0%B8%B5%E0%B9%89%E0%B8%A2%E0%B8%A7.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชเน็น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Suomi
- Français
- Italiano
- 日本語
- Português
- 中文